# Freiburg

| Frajburg im Brajsgau *Freiburg im Breisgau* |
| --- |
|  Frajburški minster, srednjovekovna katedrala |
|  |
|  Grb
 |
| Osnovni podaci
 |
| Država
 |  Njemačka
 |
| Gradonačelnik
 | *Dieter Salomon* (Bündnis 90/Die Grünen)
 |
| Savezna država
 | Baden-Virtemberg
 |
| Stanovništvo
 |
| Stanovništvo
 | 221.924
 |
| Gustina stanovništva
 | 1.450 st./km²
 |
| Geografija
 |
| Koordinate
 | ﻿ / ﻿ |
| Vremenska zona
 | UTC+1, ljeti UTC+2
 |
| Nadmorska visina
 | 278 m
 |
| Površina
 | 153,1 km²
 |
| Frajburg im BrajsgauFrajburg im Brajsgau (Njemačke)
 |
| Ostali podaci
 |
| Poštanski kod
 | 79098–79117
 |
| Pozivni broj
 | 0761
 |
| Registarska oznaka
 | FR
 |
| Web-stranica
 | www.freiburg.de |

**Freiburg** (njemački: *Freiburg im Breisgau*) je nakon Stuttgarta, Mannheima i Karlsruhea četvrti grad po veličini njemačke savezne države Baden-Württemberg i najjužniji njemački veliki grad.

## Općenito

Freiburg je sa svojih 215.000 stanovnika jedan od najomiljenijih sveučilišnih gradova Njemačke. Zahvaljujući svom položaju na zapadnoj padini Schwarzwalda i u najtoplijem dijelu Njemačke, Freiburg je prvenstveno poznat po blagoj i ugodnoj klimi.

Metropola u Breisgau i njezina okolica nude raznovrsne ponude za korištenje slobodnog vremena i za odmor. Ovaj grad na tromeđi Njemačke, Francuske i Švicarske obilježavaju kozmopolitska i topla južnjačka atmosfera. Zbog odlične prometne povezanosti grad pruža izvrsne mogućnosti izleta kako u susjednu Francusku (25 km), tako i u Švicarsku (60 km).
Grad koristi EuroAirport, Basel-Mulhouse-Freiburg koji se nalazi u francuskom gradu Saint-Louis u Alzasu.

Zahvaljujući ljepotama grada, dinamičnom studentskom životu i naporima gradske uprave na očuvanju okoliša, Freiburg je posljednjih desetljeća postao vrlo poznat i atraktivan. Mnogobrojni atributi, koje je grad Freiburg stekao od osnivanja grada od strane loze Zaehringera 1120. godine i tijekom svoje duge povijesti, oslikavaju raznolikost ovog malog velegrada za kojeg se s pravom kaže da je grad šuma, vina i gotike.

## Historija

Osnovao ga je vojvoda od Ceringena u 12. veku kao slobodan grad. Odatle i me grada, koje znači "slobodan zamak". Nalazi se na strateški važnom mestu, gde se spajaju trgovački putevi od Sredozemnog mora, Severnog mora, Dunava i Rajne. Oko 1120. grad je započeo da gradi srednjovekovnu katedralu Minster na mestu starije crkve. Frajburg je 1368. otkupio slobodu od lokalnog grofa i stavio se pod zaštitu Habzburgovaca, koji su dopustili gradu da zadrži veliki stepen slobode.

Kraj srednjeg veka i početak renesanse predstavljali su i vreme napretka i vreme tragedije za Frajburg. Vojvoda Albreht VI uspostavio je u Frajburgu Albert Ludvigs univerzitet, jedan od najstarijih nemačkih univerziteta. Grad je 1520. preduzeo niz zakonskih reformi, koje su bile poznate među najprogresivnijim u svoje vreme. Pokušali su da kombinuju stare gradske tradicije sa starim Rimskim zakonom. Frajburg se 1520. izjasnio protiv reformacije i postao je značajno uporište katoličanstva na gornjoj Rajni. U gradu je bilo rašireno verovanje u veštice, pa je 1536. počeo lov na veštice. Pošto se 1564. pojavila kuga, od koje je umrlo oko 2.000 ljudi posle toga se još više pojačao lov na veštice. Vrhunac lova na veštice bio je 1599. U starom gradu postoji tabla na starim zidinama, koja označava mesto gde su spaljivane veštice.

Tokom Tridesetogodišnjeg rata grad je pripadao čas jednima, čas drugima, tako da su tu vladali Austrijanci, Francuzi, Šveđani , Španci i različiti članovi nemačke konfederacije. Od 1648. do 1805. bio je administrativni centar Prednje Austrije, habzburških teritorija na jugozapadu Nemačke. Jedno vreme, od 1679. do 1697. bio je pod upravom Francuske. Grad je 1805 zajedno sa područjima Brajzgau i ortenau postao deo Badena.
Za vreme Drugog svetskog rata Nemci su 1940. greškom bacili 60 bombi na svoj grad. Saveznici su 1944. bombardovanjem uništili veliki deo grada. Većina centra grada je bila sravnjena sem Minstera. Posle rata grad je ponovo izgrađen prema srednjovekovnom planu. Kratko vreme je bio sedište savezne države Baden, koja je ubrzo postala deo veće države Baden-Virtemberg. Francuska vojska je okupirala Frajburg 1945. Poslednja francuska tenkovska divizija napustila je Frajburg 1991.

## Položaj

Nalazi se na jugozapadu Nemačke. Blizu je tromeđe Švajcarske, Francuske i Nemačke. Francuska je udaljena oko 25 kilometara, a Švajcarska 60 kilometara.

## Znamenitosti

* **Frajburški Minster**  (njemački: *Freiburg Münster*) je gotska katedrala sa 116 metara visokim tornjem. Toranj ima 16 zvona. najstarije zvono je iz 1258 i teži 3290 kilograma. Katedrala je građena u tri faze. Gradnju je započeo Konrad I od Bohemije 1120, druga faza je počela 1210, a treća 1230.. Od originalne građevine danas postoje samo temelji.
* **Istorijska trgovačka kuća**  (njemački: *Historisches Kaufhaus* ) iz 1532.
* **stara većnica** je završena 1559.
* **Martinstor**, stara gradska vrata
* **Hotel—restoran Cum rotem Beren** (njemački: *Zum Roten Bären*) se smatra najstarijim mestom gde su gost mogli da se smeste. Izgrađen je 1120.
* **Haus cum Valfiš** (njemački: *Haus zum Walfisch*) je izgrađen za vreme cara Svetog rimskog carstva Maksimilijana I i bio je sedišpte cara od 1493. Tu je živeo i Erazmo Roterdamski od 1529. do 1531.
* **Švabentor**, jedna od gradskig vrata

## Sveučilište

Albert Ludwig Universität Freiburg osnovano je 1457. godine i ubraja se u najstarija njemačka sveučilišta. Na jednom od najomiljenijih sveučilišta Njemačke s 11 fakulteta i više od 80 smjerova studira oko 21.000 studenata, od toga 17,5% iz zemalja cijelog svijeta.

## Značajne osobe

* Berthold Schwarz, alkemičar i izumitelj baruta
* Martin Waldseemüller, prvi upotrijebio naziv *"Amerika"*
* Edmund Husserl, filozof
* Martin Heidegger, filozof
* Hermann Staudinger, dobitnik Nobelove nagrade za kemiju
* Bernhard Witkop, kemičar
* Edith Stein, svetica
* Joachim Löw, trener njemačke nogometne reprezentacije

## Gradovi prijatelji

* Fryburg (Pennsylvania), SAD od 1828.
* Besançon, Francuska od 1959.
* Innsbruck, Austrija od 1963.
* Padova, Italija od 1967.
* Guildford, Engleska od 1979.
* Madison (Wisconsin), SAD od 1987.
* Matsuyama, Japan od 1988.
* Lviv, Ukrajina od 1989.
* Granada, Španjolska od 1991.
* Isfahan, Iran od 2000.

## Galerija

* Minster
* Pogled na Frajburg
* Pogled sa Šlosberga
* Švabentor
* Šlosberg
* Gradska većnica
* Glavna stanica
* Koncerna dvorana
* Gradski teatar
*

## Reference

## Literatura

* Berger, Dieter (1999). *Geographische Namen in Deutschland*. Bibliographisches Institut. ISBN 3411062525.
* Fulbrook, Mary (1991). *A Concise History of Germany*. Cambridge University Press. ISBN 978-0-521-36836-0.
* Gareth, Shaw (2011). *Urban Historical Geography: Recent Progress in Britain and Germany (Cambridge Studies in Historical Geography)* (Reprint edition izd.). Cambridge University Press. ISBN 0521189748.
* Home, William R.; Pavlovic, Zoran (2007). *Germany (Modern World Nations)* (2 ed. izd.). Chelsea House Pub. ISBN 0791095126.
* Hamm, Ingrid; Werding, Martin; Seitz, Helmut (3540681353). *Demographic Change in Germany* (8. izd.). New York: Springer-Verlag. ISBN 2007.
* Berghahn, V. R. (2004). *Modern Germany: Society, Economy and Politics in the Twentieth Century* (2. izd.). Cambridge University Press. ISBN 0521347483.
* Jähnig, Bernhart; Biewer, Ludwig (1991). *Kleiner Atlas zur deutschen Territorialgeschichte* (2. izd.). Bonn: Kulturstiftung der Deutschen Vertriebenen. ISBN 3885570963.
* Dornbusch, Joachim; Aner, Ekkehard (1997). *Grosser Atlas zur Weltgeschichte*. Braunschweig: Westermann. ISBN 3075095206.

## Vanjske veze

* Official website
* (`de`) Freiburg:History and images Arhivirano 2008-12-30 na Wayback Machine-u
* City of Freiburg and the Black Forest
* Augustinermuseum Arhivirano 2005-12-01 na Wayback Machine-u
* *VAG Freiburg* Freiburg Public Transit Authority
* Freiburg-Home.com - Information & Reviews about Freiburg in English for expats, tourists and the community Arhivirano 2013-08-04 na Wayback Machine-u
* Solar City - Germany Arhivirano 2007-10-14 na Wayback Machine-u August 2000
* Webcams in Freiburg and the Black Forest Arhivirano 2006-08-23 na Wayback Machine-u
* Tramway in Freiburg